b'\n_START_ARTICLE_\nAnne Karjalainen\n_START_PARAGRAPH_\nAnne Karjalainen (o.s. Nyk\xc3\xa4nen, s. 24. hein\xc3\xa4kuuta 1970 Kaarlelassa) on keravalainen kaupunginvaltuutettu vuodesta 1993 ja kaupunginhallituksen 1. varapuheenjohtaja. H\xc3\xa4n on sosialidemokraattisen puolueen j\xc3\xa4sen ja Uudenmaan sosiaalidemokraatit ry:n varapuheenjohtaja. H\xc3\xa4n on koulutukseltaan filosofian maisteri ja valmistunut Helsingin yliopistosta matemaattis-luonnontieteellisest\xc3\xa4 tiedekunnasta vuonna 1996. H\xc3\xa4n on ollut eduskuntavaaliehdokkaana Uudenmaan vaalipiiriss\xc3\xa4 vuonna 2007, mutta ei tullut valituksi._NEWLINE_Vuonna 2009 Anne Karjalainen valittiin Euroopan Unionin Alueiden komiteaan ja h\xc3\xa4net valittiin jatkamaan Alueiden komiteassa vuosille 2010-2014. H\xc3\xa4n kuuluu komitean Talous- ja sosiaalivaliokuntaan, ECOS ja Alueellinen yhteenkuuluvuus valiokuntaan, COTER. H\xc3\xa4n kuuluu EU Alueiden komitean sosialidemokraattiseen PES-ryhm\xc3\xa4\xc3\xa4n.'